CELEX: 62010TN0334
Language: el
Date: 2010-08-10 00:00:00
Title: Υπόθεση T-334/10: Προσφυγή της 10ης Αυγούστου 2010 — Leifheit κατά ΓΕΕΑ — Vermop Salmon (Twist System)

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/45
            
         
      Προσφυγή της 10ης Αυγούστου 2010 — Leifheit κατά ΓΕΕΑ — Vermop Salmon (Twist System)
      (Υπόθεση T-334/10)
      ()
      (2010/C 288/87)
      Γλώσσα του δικογράφου της προσφυγής: η γερμανική
      
         Διάδικοι
      
      
         Προσφεύγουσα: Leifheit AG (Nassau, Γερμανία) (εκπρόσωποι: G. Hasselblatt και V. Töbelmann, δικηγόροι)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Vermop Salmon GmbH (Gilching, Γερμανία)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει τις αποφάσεις του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 12ης Μαΐου 2010 στις συνεκδικασθείσες υποθέσεις R 924/2009-1 και R 1013/2009-1,
               
            
                  —
               
               
                  να καταδικάσει το ΓΕΕΑ στα δικαστικά του έξοδα και στα δικαστικά έξοδα της προσφεύγουσας,
               
            
                  —
               
               
                  σε περίπτωση που η Vermop Salmon παρέμβει στη δίκη, να την καταδικάσει στα δικά της έξοδα.
               
            
         Ισχυρισμοί και κύρια επιχειρήματα
      
      
         Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «Twist System» για προϊόντα των κλάσεων 7, 8 και 21.
      
         Δικαιούχος του κοινοτικού σήματος: Η προσφεύγουσα.
      
         Αιτούσα την κήρυξη της ακυρότητας του κοινοτικού σήματος: Η εταιρία Vermop Salmon GmbH.
      
         Σήματα των οποίων δικαιούχος είναι η αιτούσα: Το λεκτικό σήμα «TWIX» για προϊόντα της κλάσης 21 και το λεκτικό σήμα «TWIXTER» για προϊόντα των κλάσεων 9, 12, 21, 22 και 25.
      
         Απόφαση του τμήματος ακυρώσεως: Μερική αποδοχή της αίτησης κήρυξης της ακυρότητας.
      
         Απόφαση του τμήματος προσφυγών: Αφενός αποδοχή της προσφυγής της Vermop Salmon για την κήρυξη της ακυρότητας του σήματος της προσφεύγουσας για περαιτέρω προϊόντα και αφετέρου απόρριψη της προσφυγής της προσφεύγουσας.
      
         Λόγοι ακυρώσεως: Παράβαση του άρθρου 63, παράγραφος 1, του κανονισμού (ΕΚ) 207/2009 (1), διότι το πρώτο τμήμα προσφυγών του ΓΕΕΑ δεν εξέτασε κατά πόσον επαρκούν τα έγγραφα που προσκόμισε η Vermop Salmon για να αποδείξει την ουσιαστική χρήση του προγενέστερου κοινοτικού σήματος, και παράβαση του άρθρου 57, παράγραφος 2, σημεία 1 και 2, σε συνδυασμό με το άρθρο 42, παράγραφος 2, του κανονισμού (ΕΚ) 207/2009, διότι τα έγγραφα που προσκόμισε η Vermop Salmon δεν αποδεικνύουν την ουσιαστική χρήση του προγενέστερου κοινοτικού σήματος, καθώς και παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009, διότι τα σήματα τα οποία αφορά η αντιδικία δεν είναι παρόμοια.
      
         (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).